Книга на хороскопите
Книга на хороскопите
--------------------


**Пълна колекция с най-модерните прогнози за любов, пари, здраве, секс, диети и още...**


Стремежът на човек да прозре в бъдещето или да опознае себе си е неизчерпаем. От памтивека хората са търсели закономерности между характера на новороденото и времето, в което е било родено. Забелязвали са свързаност между съдбата и манталитета на „белязаните“ – от едни и същи звезди с определени природни особености, и затова са ги оприличавали на различни животни, дървета, цветя, дори змии.


За хороскопи се говори от най-дълбока древност, когато астролозите и звездобройците, гадателите и прорицателите са били на особена почит. Велики владетели и пълководци не предприемали и стъпка, без да се посъветват със „звездите“. Всяко по-важно решение се е „проверявало“ според „зодията“.


Днес, когато сме преситени от всякакви средства за осведомяване и животът ни е подчинен на друг ритъм, модерните звездобройци откриват нови методи за разгадаване на личната съдба и предопределение. Насочват погледа си към по-интересни и забавни методи за гадаене – опитват се да открият какъв е късметът на всяка от зодиите, как да забогатеем, като следваме зодиакалното си предназначение, кой как кръшка, какви са предпочитанията на всяка от зодиите в интернет, какъв тип почивка или пътуване да изберем според личната си дата и т.н. и т.н.


За мнозина това е вид шарлатания, но дори предубеденият поглед ще открие много истина в отделните гадания. Явно закономерностите от миналото продължават да са валидни и днес и да определят съдбата и поведението ни. При всички случаи предлаганите хороскопи ще ви осигурят много забавни мигове, възможност за себепознание и ключ за разгадаване на определени ситуации в ежедневието.


*Приятно четене!*

